*2063 FAKULTET ORGANIZACIJE I INFORMATIKE U VARAŽDINU*

**OBRAZLOŽENJE OPĆEG DIJELA FINANCIJSKOG PLANA**

Financijski plan napravljen je u skladu s Uputama za izradu i dostavu prijedloga financijskih planova proračunskih korisnika razdjela 080 za razdoblje 2023. – 2024., dostavljenih od strane Ministarstva znanosti i obrazovanja (MZO) te Sveučilišta u Zagrebu (UNIZg).

Planiranje u financijskom planu provodimo prema novčanom načelu koje se razlikuje od načela nastanka događaja temeljem kojeg se evidentiraju sve poslovne promjene rashodovne strane u financijskoj godini dok se prihodi evidentiraju kada su uplaćeni.

U vremenskom periodu (2023.-2025.) na koje se ovaj financijski plan odnosi postoji mogućnost da će doći do realizacije projekta „Sveučilišni Kampus Varaždin-Faza II“, u skladu s čime će se pojaviti veća investicijska ulaganja koja će se prikazati kroz promjenu (rebalans) plana.

**PRIHODI I PRIMICI**

Ukupni planirani prihodi za 2023. godinu iznose 6.924.677 € od čega se 6.923.246 € odnosi na opće prihode poslovanja, dok se 1.431 € prihoda planira od nefinancijske imovine.

Ukupni prihodi poslovanja planirani su iz izvora 11 (opći prihodi i primici), izvora 31 (vlastiti prihodi), izvora 43 (prihodi za posebne namjene) te izvora 61 (donacije) dok se prihodi od nefinancijske imovine planiraju sa izvora 71 (prihodi od prodaje ili zamjene nefinancijske imovine i naknade štete s naslova osiguranja). Prihodi od EU projekata planiraju se iz sljedećih izvora: izvor 51 (pomoći EU), izvor 52 (ostale pomoći i darovnice), izvora 561 (Europski socijalni fond), izvora 61 (donacije) te izvora 12 (sredstva učešća za pomoći).

Izvori financiranja prihoda su iz razdoblja u razdoblje jednaki, bez pojave novog prihoda odnosno ukidanje postojećeg. Dinamika oko vrsta prihoda postoji eventualno oko njihovog postotka sudjelovanja u ukupnih prihodima, dakle eventualne promjene uslijed smanjenja ili povećanja. U planu za 2023. godinu i projekcijama za 2024. i 2025. godinu nema većih promjena osim prihoda za EU projekte kod kojih većina projekata završava 2023. godine pa se pojedini izvor financiranja smanjuje. Predviđamo da će opet doći do povećanja pojedinih izvora EU projekata u narednim godinama nakon uspješnih i odobrenih prijava.

Prihodi iz izvora 11 planirani su za 2023. godinu u ukupnom iznosu od 4.875.251 € u skladu sa zadanim limitima dostavljenima od strane Ministarstva znanosti i obrazovanja odnosno Sveučilišta u Zagrebu (uz manje izmjene u skladu s realizacijom tekuće godine). Od navedenog iznosa, prihodi za financiranje redovne aktivnosti iznose 4.069.236 €, prihodi za programsko financiranje javnih visokih učilišta iznose 799.110 € dok se na prihode za programe vježbaonica visokih učilišta odnosi 2.031 € (prema zadanom limitu). Sa izvora 11 planirani su i prihodi za financiranje pravomoćnih sudskih presuda u iznosu od 4.874 €. Projekcija plana prihoda za 2024. i 2025. godinu planirana je prema povećanju i limitima dostavljenima od strane Ministarstva.

Prihodi iz izvora 31, 43, 61 i 71 planirani su za 2024. godinu uz povećanje od 3,1% u odnosu na plan 2023. godine (prema dostavljenim limitima dostavljenim od Sveučilišta u Zagrebu uz neke manje izmjene u skladu s realizacijom tekuće godine), dok je projekcija plana za 2025. godinu na jednoj razini plana za 2024. godinu.

Tekuće pomoći od institucija i tijela EU planirali smo na temelju postojećih projekata te novih projekata koji su započeli u 2022. g.

**RASHODI I IZDACI**

Ukupni planirani rashodi za 2023. godinu iznose 6.924.677 € od čega se 6.657.400 € odnosi na opće rashode poslovanja, a 267.277 € rashoda se planira za nefinancijsku imovinu. Ukupni planirani rashodi planirani su na istoj razini kao i prihodi za sva razdoblja obuhvaćenih financijskim planom.

Rashodi koji se financiraju sa izvora 11 planirani su za 2023. godinu u iznosu od 4.875.251 € u skladu sa zadanim limitima dostavljenima od strane Ministarstva znanosti i obrazovanja odnosno Sveučilišta u Zagrebu (uz manje izmjene u skladu s realizacijom tekuće godine). Od navedenog iznosa, rashodi za financiranje redovne aktivnosti iznose 4.069.236 €, rashodi za programsko financiranje javnih visokih učilišta iznose 799.110 €, rashodi za programe vježbaonica visokih učilišta iznose 2.031 € (prema zadanom limitu), dok su rashodi za pravomoćne sudske presude planirani na razini od 4.874 € . Od rashoda za financiranje redovne aktivnosti najviše se planira za plaću, prijevoz te materijalne troškove zaposlenika. Rashodi za programsko financiranje pokrivaju najviše troškove prekovremenog rada, troškove energije, usluge tekućeg i investicijskog održavanja te intelektualne usluge.

Rashodi koji se financiraju iz izvora 31, 43, 61 i 71 planirani su za 2024. godinu uz povećanje od 3,1% u odnosu na plan 2023. godine (prema dostavljenim limitima dostavljenim od Sveučilišta u Zagrebu uz neke manje izmjene u skladu s realizacijom tekuće godine), dok je projekcija plana za 2025. godinu na jednoj razini plana za 2024. godinu. Iz navedenih izvora najviše se pokrivaju troškovi redovnog rada zaposlenika i njihovih materijalnih troškova za one zaposlenike koji ne primaju plaću iz Centralnog obračuna plaća, a postoji potreba za njihovim radom za nesmetano provođenje svih aktivnosti Fakulteta; intelektualne usluge, nabava uredske opreme i namještaja, dodatna ulaganja na građevinskim objektima te ostala prava (ulaganja na tuđoj imovini radi prava korištenja). Govoreći o kapitalnim rashodima, postoji stalna potreba ulaganja u računalnu opremu zbog brzog zastarijevanja i trošenja iste, ulaganja u software te stalna investicijska ulaganja (ulaganje u postojeće zgrade Fakulteta te u novu zgradu tzv. vila „Oršić).

Kod rashoda za EU projekte, većina rashoda se odnosi na pokrivanje plaća zaposlenika na projektima, troškove službenih putovanja, troškove kotizacija, intelektualne usluge troškova nabave uredskog materijala te opreme.

Projekcija plana rashoda iz izvora 11 za 2024. i 2025. godinu planirana je prema povećanju i limitima dostavljenima od strane Ministarstva, dok su rashodi po ostalim vrstama izvora planirani uz povećanje od 3,1% za 2024. u odnosu na 2023. godinu, a rashodi za 2025. godinu na istoj su razini plana za 2024. godinu.

**PRIJENOS SREDSTAVA IZ PRETHODNE I U SLJEDEĆU GODINU**

Kako u financijskom planu za razdoblje 2022-2024, tako i u ovome prijedlogu financijskog plana za razdoblje 2023-2025 prijenos sredstava iz prethodne godine odnosno prijenos sredstava u sljedeću godinu planiramo na istoj razini od 796.337 €. Prijenos sredstava iz prethodne godine ne planira se utrošiti na pokrivanje rashoda, osim u slučaju visoke potrebe, pa se stoga isti iznos planira prenijeti i u sljedeću godinu.

Prijenos od 796.337 € čine sredstva iz izvora 31 u iznosu od 148.649 € odnosno 19% te sredstva iz izvora 43 u iznosu od 647.688 € što čini 81% prijenosa. Izvor 31 (vlastiti prihodi) čine prihodi od pruženih usluga dok izvor 43 (prihodi za posebne namjene) čine prihodi ostvareni od financiranja cijene usluga, participacija i slično.

**UKUPNE I DOSPJELE OBVEZE**

U priloženoj tablici prikazano je stanje ukupnih i dospjelih obveza na dan 31. prosinca 2021. godine te stanje ukupnih i dospjelih obveza na dan 30. lipnja tekuće 2022. godine.

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 3.365.888 | 2.481.457 |
| Dospjele obveze | 64 | 5.476 |

U Varaždinu, 28. rujna 2022.

D E K A N I C A :

prof. dr. sc. NINA BEGIČEVIĆ REĐEP